钦定古今图书集成/明伦汇编/闺媛典/第002卷 > 曹昭女诫 > 《敬慎第三》
## 钦定古今图书集成/明伦汇编/闺媛典/第002卷 > 曹昭女诫 > 《敬慎第三》

阴阳殊性，男女异行。阳以刚为德，阴以柔为用，男以
强为贵，女以弱为美。故《鄙谚》有云：“生男如狼，犹恐其
尫；生女如鼠，犹恐其虎。”然则修身莫若敬，避强莫若
顺。故曰：敬顺之道，妇之大礼也。夫敬非它，持久之谓
也。夫顺非他，宽裕之谓也。持久者，知止足也。宽裕者，
尚恭下也。夫妇之好，终身不离。房室周旋，遂生媟黩。
“媟黩既生，语言过矣。语言既过，纵恣必作。纵恣既作，
则侮夫之心生矣。此由于不知止足者也。夫事有曲
直，言有是非，直者不能不争，曲者不能不讼。讼争既
施，则忿怒之事也。此由于不尚恭下”者也。侮夫不节，
谴呵从之；忿怒不止，楚挞从之。夫为夫妇者，义以和
亲，恩以好合。《楚挞》之行，何义之存？谴诃既宣，何恩之
有？恩义既废，《夫妇离》矣。